CELEX: E2017P0001(01)
Language: da
Date: 2019-02-26 00:00:00
Title: Sag anlagt den 26. februar 2019 af Nettbuss AS mod Konkurrenten.no AS (Sag E-1/17 Costs)

13.6.2019   
            
            
               DA
            
            
               Den Europæiske Unions Tidende
            
            
               C 197/36
            
         
      Sag anlagt den 26. februar 2019 af Nettbuss AS mod Konkurrenten.no AS
      (Sag E-1/17 Costs)
      (2019/C 197/08)
      Nettbuss AS har ved Camilla Borna Fossem fra Advokatfirmaet Schjødt AS, Ruseløkkveien 14, NO-0201 Oslo, Norge, som befuldmægtiget den 26. februar 2019 anlagt sag mod Konkurrenten.no AS ved EFTA-Domstolen.
      Sagsøger anmoder Domstolen om at træffe følgende kendelse:
      
                  1.
               
               
                  Konkurrenten.no skal betale et beløb på 442 125 NOK til Nettbuss AS (eller det tilsvarende beløb i EUR) ud over de relevante morarenter.
               
            Retlige og faktiske omstændigheder samt søgsmålsgrunde:
      
                  —
               
               
                  Konkurrenten.no AS har anlagt sag ved EFTA-Domstolen den 11. januar 2017 til prøvelse af EFTA-Tilsynsmyndighedens beslutning nr. 179/15/COL fra maj 2015. Sagsøger blev direkte berørt af EFTA-Tilsynsmyndighedens beslutning og anmodede om tilladelse til at intervenere i sag E-1/17 Konkurrenten.no AS mod EFTA-Tilsynsmyndigheden. Sagsøger fik tilladelse til at intervenere af formanden den 12. juli 2017.
               
            
                  —
               
               
                  Artikel 70, stk. 1, i procesreglementet for EFTA-Domstolen lyder.
                  
                     »Opstår der tvist om, hvilke udgifter der kan kræves erstattet, træffer Retten efter begæring af en part og efter at have hørt den anden part ved kendelse afgørelse herom.«
                  
               
            
                  —
               
               
                  I dommen i sag E-1/17 pålagde EFTA-Domstolen Konkurrenten.no AS at betale sagsøgers omkostninger.